**TÖÖVÕTULEPING nr 1-18/**

*/hiliseima digitaalallkirja kuupäev/*

**Riigimetsa Majandamise Keskus**, keda esindab juhatuse 01.07.2008.a otsusega nr.1-32/52 kinnitatud RMK taimla- ja seemnemajandusosakonna põhimääruse punkt 4.3.8. alusel osakonna juhataja **Esko Krinal**, ühelt poolt,

**Markeer OÜ,**keda esindab põhikirja alusel **Argo Rossner**, edaspidi nimetatud **Töövõtja**, teiselt poolt, keda nimetatakse edaspidi käesolevas Lepingus **Pool** või koos **Poolteks**, sõlmisid käesoleva Lepingu /edaspidi nimetatud **Leping**/ alljärgnevas:

# 1. Lepingu dokumendid

1.1. Lepingu dokumendid koosnevad käesolevast Lepingust, Lepingu sõlmimisel olemasolevatest Lepingu Lisadest ja pärast Lepingu sõlmimist Poolte poolt alla kirjutatud Lepingu dokumentide muudatustest, täiendustest ja lisadest.

1.2. Lepingu sõlmimisel on Lepingul järgmised Lisad (edaspidi **Lisa**):

Lisa 1 - Markeer OÜ pakkumus nr. 2017-023, 21.02.2017

1.3. Leping koos Lisadega, mis on Lepingu lahutamatud osad, moodustavad ühtse ja tervikliku Lepingu, mis asendab kõiki samade Poolte vahel varem sama Lepinguobjekti suhtes sõlmitud mistahes suulisi või kirjalikke kokkuleppeid.

# 2. Lepinguobjekt

## 2.1. Lepinguobjektiks on taimede töötlusliini insener-tehnilise lahenduse välja töötamine ja seadme prototüübi valmistamise organiseerimine.

2.2. Lepinguga Tellija tellib ja Töövõtja kohustub teostama insener-tehnilise lahenduse ning organiseerima seadme prototüübi valmistamise, teostama katsetused ja tagama prototüübi toimivuse:

1. Istutuskastide (38.5x38.5x7.5cm) transpordiks sobiv lintkonveier (reduktormootoriga), pikkusega ~3 meetrit
2. Istutuskastide töötlusjärgseks transpordiks sobiv kergkonveier (ilma veota), pikkusega ~3 meetrit
3. Pihustusseade koos aluskonstruktsiooniga konveierliinide omavaheliseks ühendamiseks
   * + Seadistatav töörõhk
     + Andur kastide olemasolu tuvastamiseks
     + Lõpplüliti töötlusjärgse konveieri täituvuse kontrollimiseks
4. Pihustus- ja pumpamisseadmete detailne valik ja komplekteerimine
5. Katseliini automaatika projekteerimine, katsetamine ja seadistamine

2.3. Tellija määrab oma esindaja lepinguobjekti vajaduste kirjeldamiseks, Töövõtjale vajaliku informatsiooni andmiseks ning Tööde kvaliteedi kontrollimiseks.

Tellija esindajaks on:

RMK taimla- ja seemnemajandusosakonna taimekasvatusjuht Tõnu Reim; telefon 51 33 104;

e-post [tonu.reim@rmk.ee](mailto:tonu.reim@rmk.ee)

2.4. Töövõtja esindaja tööde läbiviimisel on:

Argo Rossner; telefon 53 474 977; e-post [argo@markeer.ee](mailto:argo@markeer.ee)

# 3. Tellija õigused ja kohustused

## 3.1. Tellijal on õigus:

3.1.1. kontrollida Töövõtja poolt tehtavate tööde kvaliteeti ning anda korraldusi esinevate rik­kumiste kõrvaldamiseks;

3.1.2. kontrollida teostatud Tööde mahtusid üle Töövõtja juuresolekul.

3.3. Tellijal on kohustus:

3.3.1. anda Töövõtjale vajalikku informatsiooni ning vajadusel juhendada Töövõtjat Tööde käigus;

3.3.2. võtta teostatud Tööd aktiga vastu Töövõtja esindaja juuresolekul. Tellijal on õigus Tööd aktiga vastu võtta Töövõtja esindaja juuresolekuta, kui Töövõtjaga on Tööde vastuvõtmise aeg ja koht kokku lepitud, kuid Töövõtja esindaja ei ole ilmunud kohale;

3.3.3. tasuda Töövõtjale õigeaegselt ja kvaliteetselt teostatud Tööde eest.

**4. Töövõtja õigused ja kohustused**

4.1. Töövõtjal on õigus:

4.1.1. saada Tellijalt tähtaegselt ja nõuetekohaselt tehtud töö eest kokkulepitud tasu;

4.1.2. teha Tellijale ettepanekuid tööde korralduse muutmiseks.

4.2. Töövõtjal on kohustus:

4.2.1. töötada tähtaegselt ja kvaliteetselt;

4.2.2. töötada vastavalt käesoleva Lepinguga kokkulepitud tingimustele ning Tellija poolt esitatud juhistele ja informatsioonile;

4.2.3. mitte üle anda käesoleva lepingu alusel saadud õigusi ja kohustusi kolmandale isikule (alltöövõtjale) ilma Tellija kirjaliku nõusolekuta;

4.2.7. tagada kõigi oma töötajate varustatus tööks vajalike ning kaasaegsete töökaitsevahenditega (turvavarustus ja isikukaitsevahendid) ning tagada töötajate instrueerimine töökaitsevahendite ja ohutute töövõtete kasutamise osas;

4.2.8. saata kolme kalendripäeva jooksul Tellijale e-posti teel teade oma töötajaga toimunud tööõnnetusest ning esitada tööõnnetuse kohta täiendavat informatsiooni Tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;

4.2.9. informeerida Lepingu täitmist takistavate asjaolude ilmnemisel koheselt Tellija esindajat.

**5. Töö üleandmine ja vastuvõtmine**

5.1. Tellija annab Töö Töövõtjale üle tööde üleandmise aktiga.

5.2. Töövõtja annab Tellijale lõplikult valmis Töö üle hiljemalt **31. mai 2017.a.**

5.3. Pooled võivad kokku leppida tehtud Tööde etapiviisilise vastuvõtmises. Sellisel juhul peavad kõik Tööd vastuvõetaval alal olema täies mahus lõpetatud.

5.4. Tellija on kohustatud hiljemalt 14 (neljateistkümne) kalendripäeva jooksul peale Töö lõpetamise teate saamist töö üle vaatama.

5.5. Tellija koostab tööde vastuvõtmise akti peale tööobjekti ülevaatamist ning töö kvaliteedi hindamist hiljemalt 7 (seitsme) kalendripäeva jooksul.

5.6. Tööde vastuvõtmise aktile kirjutavad alla Poolte esindajad.

5.7. Pärast Töö vastuvõtmist Tellija poolt on Töövõtjal õigus Lepinguga kokkulepitud tasule.

5.8. Tellija esitab Töövõtjale oma pretensioonid seoses Töö mittevastavusega Lepingule 10 (kümne) tööpäeva jooksul arvates mittevastavuse avastamisest Tellija poolt.

5.9. Töövõtja on kohustatud reageerima Tellija pretensioonile Töö puuduste kohta 3 (kolme) tööpäeva jooksul arvates Tellija vastava pretensiooni saamisest.

**6. Töövõtjale makstav tasu**

6.1. Tellija maksab Töövõtjale Töö teostamise eest tasu 8 650.- (kaheksa tuhat kuussada viiskümmend) eurot.Hindadele lisandub käibemaks 20 %.

6.2. Töövõtjale makstav tasu võib suureneda tingituna objekti töömahu suurenemisest või tingituna Tellija poolt tellitavate lisatööde tegemisest. Töövõtjale makstav tasu võib väheneda tingituna töömahtude vähendamisest Tellija poolt või tegelikult teostatud ja aktiga vastuvõetud Tööde mahtude vähenemisest võrreldes algselt ettenähtud mahtudega.

6.3. Tellija tasub tehtud tööde eest Töövõtja poolt esitatud arve(te) alusel.

6.4. Arve esitamise aluseks on Poolte poolt allkirjastatud tööde vastuvõtmise akt.

6.5. Tellija tasub Töövõtjale 10 (kümne) kalendripäeva jooksul peale Töövõtja poolt arve väljastamise kuupäevast.

**7. Poolte vastutus**

7.1. Pooled vastutavad oma Lepingust tulenevate kohustuste rikkumise eest, kui rikkumine on

põhjustatud süüliselt.

7.2. Juhul, kui Töövõtja viivitab Töö teostamisele asumisega, Töö teostamisega või valmis Töö

lõpliku üleandmisega üle Lepingu ja/või Graafikuga kokkulepitud tähtaja, on Tellijal õigus

nõuda leppetrahvi tasumist, mille suuruseks on 0,15 % Lepingu kohaselt Töövõtjale makstavast

tasust Graafikus ettenähtud Töö teostamisele asumisega või valmis Töö lõpliku üleandmisega

viivitatud kalendripäeva eest, kuid kokku mitte rohkem kui 30 (kolmkümmend) % Töövõtjale

makstavast tasust. Tellijal on õigus Töö eest tasumisel teostada tasaarvestus ja vähendada

Töövõtjale makstavat tasu leppetrahvi summa võrra.

7.3. Tellija peab esitama Lepingust tuleneva leppetrahvi nõude Töövõtjale hiljemalt 3 (kolme)

kuu jooksul arvates päevast, mil Tellijal tekkis leppetrahvi nõude esitamise õigus.

7.4. Juhul, kui Tellija viivitab Töövõtjale tasu maksmisega üle kokkulepitud tähtaja, on

Töövõtjal õigus nõuda viivist summas 0,15 % tasumisega viivitatud summast iga tasumisega

viivitatud kalendripäeva eest, kuid mitte rohkem, kui 30 (kolmkümmend) % tasumisega

viivitatud summast.

7.5. Juhul, kui Tellijal on pretensioone tööde suhtes, mis on tekkinud Töövõtja süül, määrab Tellija Töövõtjale tähtaja puuduste kõrvaldamiseks. Juhul, kui puudusi ei kõrvaldata nimetatud tähtajaks või puudusi ei ole võimalik kõrvaldada, on Tellijal õigus nõuda hinna alandamist tehtud kahju ulatuses või vähendada Lepingu mahtu ning samuti õigus nõuda tekitatud kahju hüvitamist muul moel või Leping ennetähtaegselt üles öelda.

7.6. Juhul, kui Töövõtja on oma õigusi ja kohustusi üle andnud kolmandatele isikutele (alltöövõtjatele) ilma Tellija kirjaliku nõusolekuta on Tellijal õigus Töövõtjaga sõlmitud Leping ennetähtaegselt üles öelda.

7.7. Juhul, kui Töövõtja ei nõustu Tellija pretensioonidega, võib ta nõuda ekspertiisi määramist. Ekspertiisi kulud kannab Töövõtja. Juhul, kui ekspertiis tõestab Tellija pretensioonide alusetust, on Töövõtjal õigus ekspertiisi kulud Tellijalt sisse nõuda.

7.8. Juhul kui Tellija on esitanud leppetrahvi või kahju hüvitamise nõude Töövõtjale, ei ole kohustatud Tellija tasuma ühegi töö eest enne, kui Töövõtja on tasunud leppetrahvi või hüvitanud kahju. Töövõtjal puudub õigus samaaegselt Tellija suhtes rakendada sanktsioone sellel ajal tasumata summade osas.

1. **Lepingu kehtivus, lõppemine ja lõpetamine** 
   1. Leping jõustub selle allkirjastamise kuupäevast mõlema Poolte poolt ning kehtib kuni kõikide lepinguliste kohustuste täitmiseni mõlema Poole poolt.
   2. Tellijal on õigus Leping ilma etteteatamisajata ennetähtaegselt üles öelda, kui Töövõtja on muutunud maksejõuetuks või tema suhtes on algatatud pankroti- või likvideerimismenetlus.
   3. Tellijal on õigus Leping ilma etteteatamisajata ennetähtaegselt üles öelda, kui Tellija on Töövõtja suhtes korduvalt rakendanud Lepingus sätestatud sanktsioone.
   4. Tellijal on õigus Leping ilma etteteatamisajata ennetähtaegselt üles öelda, kui Töövõtja tegevuse või tegevusetuse tõttu ei ole suudetud kooskõlastada Tööde alguse kuupäeva või on hilinetud alguse kuupäevaks kirjeldatud Tööde alustamisega enam kui 14 (neliteist) kalendripäeva.
   5. Tellijal on õigus Leping üles öelda, kui Töövõtja ei täida Lepinguga endale võetud kohustusi.
   6. Tellijal on õigus Leping peatada kui Töövõtja ei täida tööohutusenõudeid ja RMK keskkonnanõudeid. Korduvatel eiramistel on Tellijal õigus Leping ilma etteteatamisajata ennetähtaegselt üles öelda.
   7. Tellijal on õigus Leping ilma etteteatamisajata ennetähtaegselt üles öelda ja nõuda tekitatud kahju hüvitamist, kui Töövõtja või Töövõtja töötaja omastab või teeb katse ebaseaduslikult omastada puitu.

**9. Teadete edastamine**

9.1. Üks Pool edastab Lepinguga seotud teated teise Poole Lepingus märgitud aadressil. Aad­ressi muutusest on Pool kohustatud koheselt informeerima teist Lepingupoolt.

9.2. Teadete edastamine toimub telefoni, e-posti või faksi teel, va juhtudel, kui Lepingus on ette nähtud teate kirjalik vorm. Kirjalikud teated saadetakse teisele Poolele posti teel tähitud kir­jaga või antakse teisele Poolele üle allkirja vastu. Kirjalik teade loetakse teisele Poolele üle antuks, kui postitamisest on möödunud 3 (kolm) kalendripäeva.

9.3. Poole nõue teisele Poolele, mis esitatakse tulenevalt Lepingu rikkumisest, või muu eel­da­tavalt olulist õiguslikku tähendust omav teade peab olema kirjalikus vormis.

**10. Lõppsätted**

10.1. Pooled kohustuvad hoidma konfidentsiaalsena kõik seoses Lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.

10.2. Lepingu alusel üle antud Tööde (edaspidi teos) omandiõigus ning autori varalised õigused lähevad Tellijale üle. Teosest tulenevad intellektuaalsed õigused kuuluvad Töövõtjale.

10.2. Kõik Lepingu lisad või muudatused on kehtivad juhul, kui need on vormistatud kirjalikult. Need peavad sisaldama selgesõnalist viidet Lepingule ja olema mõlema Poole volitatud esindaja poolt alla kirjutatud. Muudatused ja täiendused jõustuvad pärast allakirjutamist mõlema Poole poolt või Poolte poolt kirjalikult määratud tähtajal.

10.3. Lepingu täitmisel tekkivad lahkarvamused lahendatakse läbirääkimiste teel. Läbirääkimiste käigus kokkuleppele mittejõudmisel lahendatakse vaidlused kostja asukohajärgses kohtus.

10.4. Leping on vormistatud kahes identses võrdset juriidilist jõudu omavas eksemplaris, millest üks antakse Töövõtjale ja teine Tellijale.

**Poolte andmed ja allkirjad:**

# Tellija Töövõtja

**Riigimetsa Majandamise Keskus** **Markeer OÜ**

Toompuiestee 24 10149 Tallinn Tartu 51014 Riia 181A

Registrikood 70004459 Registrikood 12788200

**RMK taimla- ja seemnemajandusosakond**

Tel. 50 38 430 Tel. 53 474 977

e-post: [esko.krinal@rmk.ee](mailto:esko.krinal@rmk.ee)e-post [argo@markeer.ee](mailto:argo@markeer.ee)

*/allkirjastatud digitaalselt/ /allkirjastatud digitaalselt/*

**Esko Krinal Argo Rossner**